Document ID: 32005D0603

ROZHODNUTIE KOMISIE
zo 4. augusta 2005,
ktorým sa mení a dopĺňa rozhodnutie 2005/393/ES, pokiaľ ide o zakázané zóny vo vzťahu ku katarálnej horúčke oviec v Taliansku
[oznámené pod číslom K(2005) 2929]
(Text s významom pre EHP)
(2005/603/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2000/75/ES z 20. novembra 2000 stanovujúcu špecifické ustanovenia pre kontrolu a likvidáciu katarálnej horúčky oviec - modrého jazyka (1), najmä na písm. c) jej článku 8 ods. 3 a tretí odsek jej článku 19,
keďže:
(1)
Smernica 2000/75/ES ustanovuje pravidlá kontroly a opatrenia na boj proti katarálnej horúčke oviec v Spoločenstve, vrátane zriadenia zón ochrany a zón dozoru a zákazu, aby zvieratá odchádzali z týchto zón.
(2)
Rozhodnutie Komisie 2005/393/ES z 23. mája 2005 o zónach ochrany a dozoru vo vzťahu ku katarálnej horúčke oviec a podmienkach vzťahujúcich sa na presun z týchto zón alebo cez tieto zóny (2) stanovuje vymedzenie globálnych geografických oblastí, v ktorých majú členské štáty zriadiť zóny ochrany a dozoru („zakázané zóny“) vo vzťahu ku katarálnej horúčke oviec.
(3)
Taliansko 7. júna 2005 predložilo Stálemu výboru pre potravinový reťazec a zdravie zvierat správu, podľa ktorej systém dozoru uplatňovaný v Taliansku preukázal, že v provincii Massa Carrara v Toskánsku nebol počas viac ako dvoch rokov v obehu žiaden vírus.
(4)
Táto provincia by sa preto mala považovať za provinciu bez výskytu katarálnej horúčky oviec a na základe odôvodnenej žiadosti predloženej Talianskom by sa mala vypustiť zo zoznamu talianskych provincií uvedených v zóne B prílohy I k rozhodnutiu 2005/393/ES.
(5)
Rozhodnutie 2005/393/ES by sa preto malo zodpovedajúcim spôsobom zmeniť a doplniť.
(6)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V prílohe I k rozhodnutiu 2005/393/ES, v časti pre zónu B, sa v riadku pre Toskánsko vypúšťa provincia „Massa Carrara“.
Článok 2
Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
Článok 3
Toto rozhodnutie je určené členským štátom.
V Bruseli 4. augusta 2005

Labels: 19
0
3
8
6
18